विटोरी चुने गए सबसे आकर्षक खिलाड़ी  
न्यूजीलैंड क्रिकेट टीम के कप्तान डेनियल विटोरी को बॉलीवुड अभिनेत्रियों के एक समूह ने सबसे आकर्षक खिलाड़ी के रूप में चुना है।
न्यूजीलैंड क्रिकेट टीम के कप्तान डेनियल विटोरी को बॉलीवुड अभिनेत्रियों के एक समूह ने सबसे आकर्षक खिलाड़ी के रूप में चुना है।  'डियर फ्रेंड हिटलर' फिल्म में इवा ब्राउन की भूमिका निभा चुकी 30 वर्षीया बॉलीवुड अभिनेत्री नेहा धूपिया ने बाएं हाथ के स्पिन गेंदबाज विटोरी को लेकर खुलकर अपनी राय जाहिर की है। समाचार पत्र 'द न्यूजीलैंड हेराल्ड' के मुताबिक धूपिया ने कहा, " विटोरी एक सुन्दर और बेहतरीन खिलाड़ी हैं। खेल के दौरान वह बौद्धिक रूप से बेहतरीन दिखते हैं।"  एक अन्य बॉलीवुड अभिनेत्री श्रु़ति हसन ने कहा, "मुझे लगता है कि विटोरी बहुत अच्छे दिखते हैं। मेरे लिए वह सबसे अच्छे हैं।" विटोरी इन दिनों आईसीसी क्रिकेट विश्व कप-2011 में हिस्सा लेने के लिए भारत में हैं।